Source: https://www.rudorfer.cz/boxes/hu/index.php?page=feltetelek
Timestamp: 2020-06-04 08:35:08
Document Index: 24032660

Matched Legal Cases: ['Pf. 372', 'bíróság ', 'bíróság\n', 'Pf: 372', 'Pf: 372', 'Pf: 372', 'Pf: 372', 'Pf: 10']

RUDORFER - ÁSZF
Új cikkek 123
Akció 63
Általános Szerződési Feltételek („ÁSZF”)
Jelen ÁSZF rögzíti a Rudorfer Pack s.r.o. (továbbiakban: Szolgáltató) és a Szolgáltató által a www.rudorfer.hu weboldalon, a hubox@rudorfer.hu e-mail címen keresztül nyújtott elektronikus kereskedelmi szolgáltatásokat, és a +36304177978 és a +3619989179 telefonszámokon keresztül nyújtott kereskedelmi szolgáltatásokat igénybe vevő Ügyfél (továbbiakban: Ügyfél) jogait és kötelezettségeit. Szolgáltató és Ügyfél együttesen a továbbiakban: Felek.
Név: Rudorfer Pack s.r.o.
Székhely: U podjezdu 523, 400 07 Ústí nad Labem, Csehország
Levelezési cím: 1591 Budapest, Pf. 372.
Telefonszám: +36 1 99 89 179
Mobil telefonszám: +36 30 417 79 78
E-mail cím: hubox@rudorfer.hu
Adószám: CZ04472535
Bejegyző bíróság megnevezése: Fővárosi Bíróság, mint cégbíróság
Jelen ÁSZF rögzíti a Rudorfer Pack s.r.o. www.rudorfer.hu weboldalán és a hubox@rudorfer.hu e-mail címén keresztül elérhető online szolgáltatás (a továbbiakban: a Szolgáltatás) leírását és igénybevételének feltételeit.
A www.rudorfer.hu online áruházban történő vásárlás elektronikus úton leadott megrendeléssel lehetséges a jelen ÁSZF-ben meghatározott módon; a termékek és Szolgáltatások mindenki számára elérhetőek. Egyes szolgáltatások regisztrációhoz és belépéshez kötöttek (árak megjelenítése, megrendelés leadása), melyre az ÁSZF-ben rögzítetten bárki jogosult.
A www.rudorfer.hu online áruházban megjelenő termékek és Szolgáltatások igénybevétele a hubox@rudorfer.hu e-mail címen keresztül is igénybe vehetőek, írásos formában, valamint a telefonos elérhetőségeken keresztül is, szóban.
Ügyfélszolgálat: Rudorfer Pack s.r.o., +36 30 417 79 78 és +36 1 99 89 179 (személyes ügyfélfogadásra nincs lehetőség, ügyfél az ügyfélszolgálattal kizárólag telefonon és e-mailben tudja felvenni a kapcsolatot).
A www.rudorfer.hu weboldalon a Rudorfer Pack s.r.o. bemutatja azokat a termékeket, amelyeket az oldal látogatója kiválaszthat és megvásárolhat. Az egyes termékekkel kapcsolatos tudnivalókat és ismertetőket a termék adatlapja tartalmazza. A weboldalon látható termékkínálat, árak, méretek, színek, raktárkészlet csak tájékoztató jellegűek és a megtekintéskor érvényes állapotot mutatja.
A www.rudorfer.hu weboldalon keresztül a regisztrációt és belépést követően Ügyfél összeállíthatja és elküldheti megrendelését a Rudorfer Pack s.r.o. .-nek. A megrendelés összeállítása és csomagolása után Szolgáltató átadja a csomagot a dpd futárszolgálatnak a szükséges szállítási adatok megadása mellett, házhoz szállítás céljából. Ügyfél a csomag kiszállításakor a megrendeléskor érvényes árak alapján a megrendelésben szereplő és Szolgáltató által visszaigazolt végösszeget számla ellenében fizeti meg a kiszállítást végző futár részére. (Ha Ügyfél a kiszállításkor úgy dönt, hogy a csomagot nem veszi át, az átvételt indoklás nélkül megtagadhatja.)
A Felek közti szerződés létrejötte
A Szolgáltató és az Ügyfél között nem köttetik írásbeli szerződés, ezért Szolgáltató azokat nem iktatja és a későbbiekben nem kereshetőek vissza.
A szerződéskötés ráutaló magatartással történik, szerződéskötésnek minősül ezáltal minden telefonon (szóban), e-mailben (írásban) és a www.rudorfer.hu weboldalon keresztül elküldött és leadott online megrendelés.
Jelen ÁSZF hatálya kiterjed a Magyarország területén nyújtott minden olyan elektronikus kereskedelmi szolgáltatásra, amely a www.rudorfer.hu weboldalon (a továbbiakban: Weboldal) található elektronikus áruházon keresztül történik, valamint minden olyan kereskedelmi ügyletre Magyarország területén, mely jelen szerződésben meghatározott Felek közt jön létre.
A megrendelés leadását követően a szerződés szabadon és következmény nélkül módosítható és lemondható, annak teljesítéséig.
A szerződések nyelve: magyar.
A felek közti szerződéses jogviszonyban a magyar jog szabályai, elsődlegesen a Polgári Törvénykönyvről szóló 1959. évi IV. törvény, a Webshopban történő vásárlást az elektronikus kereskedelmi szolgáltatások, az információs társadalommal összefüggő szolgáltatások egyes kérdéseiről szóló 2001. évi CVIII. törvény, a távollévők között kötött szerződésekről szóló 17/1999. (II/5.) kormányrendelet rendelkezései az irányadóak.
A szerződés tárgya a www.rudorfer.hu Weboldalon és Webshopban található valamennyi árucikk, melyek jellemzői az adott árucikkhez tartozó termékleírásokból ismerhetők meg, valamint az árucikkekhez kapcsolódó szolgáltatások (klisé gyártása, logózás, házhozszállítás).
Az Ügyfél kizárólag előzetes regisztrációt és belépést követően jogosult az árucikkel kiválasztására és a megrendelés összeállítására a Weboldalon található „Regisztrál” menüpontban. Ügyfél a regisztráció során köteles pontos és valós adatokat megadni és azok változása esetén arról köteles azonnal értesítést küldeni a Szolgáltató telefonos ügyfélszolgálatán vagy e-mailen keresztül. Nem a fentieknek megfelelő adatok megadásából vagy az értesítés elmaradásából eredően a Szolgáltatás elmaradásáért, szállítási késedelemért és az esetleges kárért Szolgáltató nem vállal felelősséget.
A regisztráció első lépése egy előzetes adatbekérő kitöltése és online elküldése, melyben Ügyfél megadja adatait (név/cégnév, adószám, számlázási és szállítási cím, e-mail cím, telefonszám). Ügyfél a Weboldalon történő regisztrációjával kijelenti, hogy jelen ÁSZF és a Weboldalon közzétett Adatvédelmi nyilatkozat feltételeit megismerte és elfogadja, az Adatvédelmi nyilatkozatban foglalt adatkezelésekhez hozzájárul.
A regisztrációt követően Ügyfél e-mailben kapja meg a Weboldalra való belépésre és vásárlásra jogosító vevőkódot és jelszót, melyek titokban tartásáért kizárólag az Ügyfél a felelős. Szolgáltatót nem terheli felelősség az abból adódó károkért, ha Ügyfél a jelszavát elfelejti, vagy az illetéktelenek számára bármely, nem a Szolgáltatónak felróható okból hozzáférhetővé válik.
A regisztráció törlése
Ügyfél jogosult a regisztrációját bármikor törölni az ügyfélszolgálatnak küldött e-mail üzenettel. Az üzenet megérkezését követően a Szolgáltató kötelek haladéktalanul gondoskodni a regisztráció törléséről; az adatok a törlést követően azonnal eltávolításra kerülnek a rendszerből, ami nem érinti a korábban leadott rendelésekhez kapcsolódó adatok és dokumentumok (pl. számla) megőrzését, nem eredményezi ezen adatok törlését.
Szolgáltató jogosult az Ügyfél regisztrációjának, így felhasználói fiókjának törlésére, ha oka van feltételezni, hogy Ügyfél megszegte az ÁSZF-et.
Megrendelés és a megrendelés visszaigazolása
Vásárlás előtt minden megvásárolni kívánt árucikk lényeges tulajdonságai elolvashatóak a Weboldalon a termékleírásokban, de a velük kapcsolatban felmerült további kérdésekben az ügyfélszolgálat ad felvilágosítás (e-mailben vagy telefonon).
Megrendelés leadására a Weboldalon, regisztrációt és bejelentkezést követően van lehetőség; Ügyfél a megrendelni kívánt termékeket az egyes termékek melletti „Mennyiség” mezőben a megrendelni kívánt darabszám megadása után a termékek alatti, legközelebb eső „Megrendelés” gombra kattintva teheti a Kosárba. A Kosár tartalma elérhető a jobb felső menüben rákattintva, így tartalma áttekinthető és módosítható (Újraszámol gomb), illetve törölhető (Üres kosár gomb), a megrendelés véglegesítéséhez az alsó „Megrendelés” gombbal jut az utolsó ellenőrzési lehetőséghez, az e-mail cím pontosításához, melyre a megrendelés visszaigazolása kerül automatikus megküldésre, lehetőség van üzenetet, megjegyzést írni az ügyfélszolgálat számára, majd az alsó „Elküldi a megrendelést” gombra kattintva kerül feladásra a megrendelés.
Az automatikus visszaigazoló e-mail tartalmazza Ügyfél nevét, vevőkódját, e-mail címét, a megrendelt termékek cikkszámát, megnevezését, a megrendelt darabszámot, a nettó árakat és a nettó végösszeget. Nem tartalmazza az esetleges hozzáadott szolgáltatásokat (szállítási díj, klisé elkészítése, logózás), ezekről Szolgáltató egy későbbi e-mailben tájékoztatja Ügyfelet.
Ha a megrendelni kívánt termék(ek) nem áll(nak) rendelkezésre, Szolgáltató fenntartja magának a jogot, hogy ne fogadja el az áru megrendelését, melyről Ügyfelet értesíti.
A megrendelt termékek feladásáról (a dpd csomagküldő szolgálatnak való átadásáról) Szolgáltató egy következő e-mailben tájékoztatja Ügyfelet a feladás dátumának, a kiszállítás várható időpontjának, az utánvét összegének, a csomagkövető linknek és a futárcég elérhetőségének megadásával. A csomag feladása után a csomag kézbesítésének részleteivel kapcsolatban kizárólag Ügyfél köteles eljárni közvetlenül a futárcég telefonos elérhetőségén keresztül.
Árak és egyéb járulékos költségek, mennyiségi korlátozások
A kiválasztott termék mellett feltüntetett összeg a termék nettó vételára, mely az adót nem tartalmazza. Az adó mértéke 0% abban az esetben, amennyiben vevő rendelkezik érvényes közösségi adószámmal és 21%, amennyiben vevő nem rendelkezik érvényes közösségi adószámmal.
A termékek nettó ára magyar forintban van feltüntetve (Ft vagy HUF).
A Weboldalon található termékek és szolgáltatások árainak változtatási jogát Szolgáltató fenntartja azzal, hogy a változtatás a már megrendelt termékekre és szolgáltatásokra nem terjed ki.
Minden termék leírásában megtalálható, hogy egy egységcsomag vagy –karton hány darab terméket tartalmaz (tájékoztató jellegű adat). Bizonyos termékek darabonként is rendelhetőek, más termékek esetében előfordul minimális mennyiségi megkötés, mely mennyiség a termék melletti legördülő menüből választható ki.
A szállítás ingyenes, amennyiben a megrendelés nettó végösszege az esetleges kedvezmény levonása után meghaladja a 35.000 Ft-ot. Nettó 35.000 Ft alatti rendelési érték esetén Szolgáltató 3.500 Ft (+adó) szállítási díjat számláz ki ügyfélnek.
Csomagolási költség nem kerül felszámításra.
Szállítási, átvételi és fizetési feltételek
A Szolgáltató a megrendelt és házhoz szállításra kért termékeket házhoz szállítja a szállítmányozó cég közreműködésével (DPD Hungária Kft.). Szolgáltató telephelyén és ügyfélszolgálatán nincs lehetőség a megrendelt termékek személyes átvételére, kizárólag az Ügyfél által a regisztrációkor megadott szállítási címen. Mivel a szállítmányozó cég hétköznapokon, munkaidőben 8-17 óra között teljesíti a megrendelt termékek kézbesítését, célszerű, ha Ügyfél olyan szállítási címet ad meg, ahol ebbe az időintervallumban lehetősége van a csomag átvételére.
A szállítmányozó cég háromszor kísérli meg a megrendelt termékek kiszállítását. Sikertelen kézbesítés esetén értesítőt hagy Ügyfél részére annak szállítási címén. A háromszori, sikertelen kézbesítés után visszaküldi a megrendelt termékeket Szolgáltató raktárába. Ügyfél hibájából meghiúsult kézbesítés miatti újraküldés költségei minden esetben Ügyfelet terhelik.
Szolgáltató a megrendelt és raktáron lévő termékeket a megrendelés beérkezésétől számított minimum 3-5 munkanapon belül juttatja el Ügyfél szállítási címére. Kivételt képeznek ez alól a Weboldalon meghirdetett, akciós időszakok, amikor a megnövekedett forgalomból adódóan a szállítási határidő hosszabb, de maximum 30 nap lehet; a Weboldalon meghirdetett karácsonyi időszak és karácsonyi szezon utáni leállás (december 24. és az azt követő január első hete, amikor a raktár nem teljesíti a megrendelt termékek összekészítését és elküldését, kizárólag január 2. hetétől kezdődően, a megrendelések beérkezésének sorrendjében), valamint Ügyfél egyedi igényeinek teljesítését, mely hosszabb szállítási határidőt vesz igénybe (egyedileg gyártott termékek, a logózáshoz szükséges klisé megrendelése, logó nyomtatása esetén). Ügyfél egyedi megrendelése esetén (klisé és/vagy nyomtatás megrendelése esetén) a teljesítés és szállítás határideje minimum 30, de maximum 60 nap, melyről Szolgáltató e-mailben értesíti Ügyfelet a megrendelés beérkezését követően 48 órán belül.
Ügyfél tudomásul veszi, hogy a Weboldalon feltüntetett szállítási határidők tájékoztató jellegűek, a tényleges szállítási határidő minden esetben a rendelés visszaigazolásában szerepel.
Átvételi és fizetési mód: Ügyfél szállítási címén utánvéttel, a csomag átvételekor a futárnál, számla ellenében.
A szállítás ingyenes, amennyiben a megrendelés nettó végösszege az esetleges kedvezmény levonása után meghaladja a 35.000 Ft-ot. Nettó 35.000 Ft alatti rendelési összeg esetén Szolgáltató 3.500 Ft+Áfa szállítási díjat számláz ki az Ügyfélnek.
Szolgáltató az Ügyfél részére nyomtatott készpénzfizetési számlát állít ki, mely hitelesen igazolja az adófizetéssel kapcsolatos jogok és kötelezettségek létét és megfelel az Áfa törvény jogszabályi előírásainak. A megrendelt termékeket és szolgáltatásokat tartalmazó számla a kiszállított megrendelés kartondobozának külsejére erősítve található.
Az elállási jog az elektronikus kereskedelem egyik legfontosabb, a fogyasztókat védő intézménye, mely jogot és lehetőséget biztosít Ügyfélnek a szerződéstől való elállástól 14 napon belül, indoklás nélkül a szerződés megkötésének napja és a megrendelt termékek és szolgáltatások átvételének napja közti időszakban is, valamint azoknak a szállítmányozótól való átvételétől számított 14 napon belül. Ügyfél fent megjelölt határidőn belül gyakorolhatja elállási jogát a Szolgáltatónak írásban megküldött (elektronikus úton a hubox@rudorfer.hu, vagy levélben a Rudorfer Pack s.r.o. 1591 Budapest, Pf: 372. levelezési címére) elállási nyilatkozatban, melynek tartalmaznia kell a címzett (Szolgáltató) nevét, címét, a szerződéskötés (megrendelés)napját, a már átvett megrendelés termékeit tartalmazó készpénzfizetési számla sorszámát, a termék(ek) megnevezését és cikkszámát, Ügyfél nevét és címét, aláírását, a nyilatkozat keltezését, valamint Ügyfél egyértelmű nyilatkozatát, mely szerint gyakorolja az elállási jogot fentiekkel kapcsolatban.
Az elállási jog nem illeti meg Ügyfelet olyan nem előre gyártott termék esetében, mely Ügyfél utasítása alapján és kifejezett kérésére számára egyedileg állítottak elő, vagy személyre szabtak (a logózáshoz szükséges klisé egyedi gyártása és Ügyfél logójával nyomtatott termékek).
Amennyiben Ügyfél élni kíván elállási jogával, az elállási szándékát tartalmazó nyilatkozatot köteles eljuttatni a Szolgáltatónak írásban megküldött (elektronikus úton a hubox@rudorfer.hu, vagy levélben a Rudorfer Pack s.r.o. 1591 Budapest, Pf: 372. levelezési címére) levélben vagy elektronikus levélben fentiek szerint (Elállási jog bekezdés). Ügyfél határidőben gyakorolja elállási jogát, ha a fent megjelölt határidőn belül megküldi az elállási nyilatkozatot Szolgáltató részére.
Szolgáltató haladéktalanul igazolja Ügyfélnek e-mailben az elállási nyilatkozat megérkezését. Az írásban tett elállást határidőben érvényesítettnek kell tekinteni, ha Ügyfél az elállási nyilatkozatát 14 naptári napon belül elküldi Szolgáltatónak; az e-mailben küldött nyilatkozat esetén az e-mail elküldésének idejét,a postai úton feladott nyilatkozat esetén a postára adás dátumát (javasolt ajánlott levélként elküldeni a feladás dátumának bizonyíthatósága miatt) veszi figyelembe Szolgáltató a határidő pontos számításánál.
Ügyfél köteles elállás esetén a megrendelt terméket indokolatlan késedelem nélkül, de legkésőbb elállási nyilatkozatának közlésétől számított 14 napon belül visszaküldeni Szolgáltató raktárába az alábbi címre: Rudorfer Pack, 400 0 7 Ústí nad Labem, U Podjezdu 523, Csehország. Betartottnak minősül a határidő, ha Ügyfél a 14 napos határidő letelte előtt elküldi (postára adja, vagy az általa megrendelt szállítmányozónak átadja) a terméket. A termék Szolgáltató címére való visszaküldésének költsége Ügyfelet terheli.
Amennyiben Ügyfél eláll a szerződéstől, Szolgáltató haladéktalanul, de legkésőbb az elállási nyilatkozat kézhezvételétől számított 14 napon belül köteles visszatéríteni az Ügyfél által teljesített (visszaküldött) terméket, kivéve a megrendelt termékek esetleges szállítási díját. Szolgáltató jogosult a visszatérítés visszatartására mindaddig, míg vissza nem kapta a terméket, vagy Ügyfél hitelt érdemlően nem igazolta a visszaküldést.
A visszatérítés banki átutalással történik az Ügyfél által írásban megadott bankszámla számra.
Ha az elállási jog gyakorlása a termék átvételével egyidejűleg valósul meg (pl. Ügyfél nem veszi át a megrendelt termékeket a szállítmányozó cégtől, az átvételt megtagadja), úgy a termék visszaszállításra kerül Szolgáltató raktárába, melynek költségeit Szolgáltató viseli.
A termékekben bekövetkezett értékcsökkenésért Ügyfél kizárólag akkor vonható felelősségre, ha a termékek jellegének, tulajdonságainak és működésének megállapított szükséges használatot meghaladó használat miatt következett be. Szolgáltató követelheti a termék jellegének, tulajdonságainak és működésének megállapításához szükséges meghaladó használatból eredő értékcsökkenés, illetve ésszerű költségeinek megtérítését.
Elállás nyilatkozat minta
Címzett Rudorfer Pack s.r.o, levélcím: 1591 Budapest, Pf: 372. / hubox@rudorfer.hu
Fogyasztó (Ügyfél) elállási/felmondási nyilatkozata
Alulírott/ak kijelentem/kijelentjük, hogy gyakorlom/gyakoroljuk elállási jogomat/jogunkat az alábbi termék/ek adásvételére vagy az alábbi szolgáltatás nyújtására irányuló szerződés tekintetében:
Termék megnevezése, cikkszáma:
Szerződéskötés időpontja/átvétel időpontja (a megfelelő aláhúzandó):
A fogyasztó/k (Ügyfél/ek) neve:
A fogyasztó/k (Ügyfél/ek) címe:
A fogyasztó/k (Ügyfél/ek) aláírása:
Kötelező jótállás: A Polgári törvénykönyv és a 151/2003. (IX.22.) kormányrendelet értelmében Szolgáltatót jótállási kötelezettség terheli termékeire vonatkozóan, tehát a jótállás időtartama alatt a felelősség alól csak akkor mentesül, ha bizonyítja, hogy a hiba a termék nem rendeltetésszerű használatára vezethető vissza. A jótállási idő (időtartama) a tényleges teljesítéssel, vagyis Ügyfél részére történő átadásával kezdődik. Tartós fogyasztási cikknek minősülnek az egyes fogyasztási cikkekre vonatkozó kötelező jótállásról szóló kormányrendelet (151/2003. (IX.22.) mellékletében felsorolt termékek, melyekre a jogszabály egy éves kötelező jótállási időtartamot ír elő, mely rendelet csakis annak mellékletében felsorolt termékekre és hatálya kizárólag a Magyarország területén kötött fogyasztói szerződés keretében értékesített termékekre vonatkozik.
Nem tartozik jótállás alá a hiba, ha a hiba oka a termék Ügyfél részére való átadását követően lépett fel, így például, ha a hibát a rendellenes használat, helytelen tárolás, helytelen kezelés, rongálás, elemi kár vagy természeti csapás okozta.
Jótállás keretébe tartozó hiba esetén az Ügyfél kérheti a termék cseréjét, vagy a vételár arányos leszállítását, vagy elállhat a szerződéstől. (Jelentéktelen hiba miatt elállásnak helye nincs.) Ha a termékcsere igény teljesítése lehetetlen, vagy ha az Szolgáltatónak a másik jótállási igény teljesítésével összehasonlítva aránytalan többletköltséget eredményezne, Ügyfél igényelheti a vételár arányos leszállítását.
Szolgáltatónak törekednie kell arra, hogy a termékcserét legfeljebb 15 napon belül elvégezze. A jótállási kötelezettség teljesítésével kapcsolatos költségek Szolgáltatót terhelik. Szolgáltató csak abban az esetben mentesül jótállási kötelezettsége alól, ha bizonyítja, hogy a hiba oka a teljesítés után keletkezett.
Kellékszavatosság és termékszavatosság
Kellékszavatosság: Ügyfél kellékszavatossági igényt érvényesíthet Szolgáltató hibás teljesítése esetén Szolgáltatóval szemben az átvétel időpontjától számított 2 éves elévülési határidő alatt, azon termékhibák esetén, melyek a termék átadásának időpontjában már léteztek.
Ügyfél köteles a hibát annak felfedezése után haladéktalanul, de nem később, mint a hiba felfedezésétől számított 2 hónapon belül Szolgáltatóval közölni. Ügyfél kellékszavatossági igényét közvetlenül Szolgáltatóval szemben érvényesítheti. Ha Ügyfél igazolja, hogy a terméket Szolgáltatótól vásárolta (a számla vagy annak másolatának bemutatásával), a kellékszavatossági igénye érvényesítésének a hiba közlésén túl nincs egyéb feltétele a szerződés teljesítésétől számított hat hónapon belül. Szolgáltató kizárólag akkor mentesül a szavatosság alól, ha bizonyítja, hogy a termék hibája az Ügyfél részére történt átadást követően keletkezett. Ha Szolgáltató bizonyítani tudja, hogy a hiba oka az Ügyfélnek felróható okből keletkezett, nem köteles helyt adni az Ügyfél által támasztott szavatossági igénynek helyt adni. A teljesítéstől számított 6 hónapon túl már Ügyfél köteles bizonyítani, hogy az általa észlelt hiba már a teljesítés időpontjában is megvolt.
Ügyfél kérheti a termék cseréjét, ha a termékcsere igény teljesítése lehetetlen, vagy a Szolgáltató számára más igénye teljesítéséhez képest aránytalan többletköltséggel járna. Amennyiben a termékcserét Ügyfél nem kérte vagy nem kérhette, úgy kérheti az ellenszolgáltatás részarányos leszállítását.
Termékszavatosság: Termék (ingó dolog) hibája esetén Ügyfél (fogyasztó) a Kellékszavatosság bekezdésben meghatározott jogát vagy termékszavatossági igényt érvényesíthet.
Termékszavatossági igényként Ügyfél kizárólag a hibás termék cseréjét kérheti. A termék akkor minősül hibásnak, ha az nem felel meg a forgalomba hozatalakor hatályos minőségi követelményeknek, vagy ha nem rendelkezik a gyártó által adott leírásban szereplő tulajdonságokkal. A termékszavatossági igény a termék gyártó általi forgalomba hozatalától számított két éven belül érvényesíthető, ezen határidő elteltével e jogosultság megszűnik. A termék hibáját termékszavatossági igény érvényesítése esetén Ügyfélnek kell bizonyítani, termékszavatossági igényét pedig kizárólag a termék gyártójával vagy forgalmazójával szemben gyakorolhatja.
A gyártó/forgalmazó kizárólag akkor mentesül termékszavatossági kötelezettsége alól, ha bizonyítani tudja, hogy a terméket nem üzleti tevékenységre körében gyártotta, illetve hozta forgalomba, vagy ha a hiba a tudomány és technika állása szerint a forgalomba hozatal időpontjában nem volt felismerhető, vagy h a termék hibája jogszabály vagy kötelező hatósági előírás alkalmazásából ered.
A gyártónak/forgalmazónak a mentesüléshez elég egy okot bizonyítania.
Egyazon hiba miatt kellékszavatossági és termékszavatossági igény egyszerre, egymással párhuzamosan nem érvényesíthető. Termékszavatossági igény eredményes érvényesítése esetén azonban a kicserélt termékre kellékszavatossági igény a gyártóval szemben érvényesíthető.
A jótállás, a kellékszavatosság és termékszavatosság nem vonatkozik Szolgáltató azon termékeire, melyek a Weboldalon feltüntetett „Másodosztályú termék” kategóriába soroltak és valamilyen hibával rendelkeznek, mely hiba már a szerződés teljesítése előtt is fennáll és Ügyfél ennek tudatában kívánja megvásárolni a terméket, tudomásul véve, hogy ezek cseréje, Szolgáltató részére való visszaküldése és levásárlása nem lehetséges.
Panaszkezelés, reklamáció, jogérvényesítési lehetőségek
Ügyfél a termékkel vagy Szolgáltató tevékenységével kapcsolatos kifogásait Szolgáltató ügyfélszolgálatán terjesztheti elő az alábbi elérhetőségek valamelyikén, írásos formában:
Rudorfer Pack s.r.o. 1591 Budapest, Pf: 372. (levél formájában), hubox@rudorfer.hu (e-mail formájában). Telefonszám: +36 1 99 89 179, mobil: +36 30 417 79 78.
Egyéb jogérvényesítési lehetőségek:
Ügyfél számra az alábbi jogérvényesítési lehetőség állnak rendelkezésre, ha Ügyfél és Szolgáltató között esetlegesen fennálló fogyasztói jogvita a tárgyalások során nem rendeződik:
Fogyasztóvédelmi hatóság (panasztételi lehetőség a fogyasztói jogok megsértésének észlelése esetén az Ügyfél lakóhelye szerint illetékes fogyasztóvédelmi hatósághoz) http://fogyasztovedelem.kormany.hu/
Békéltető testület (Ügyfél kezdeményezhet eljárást fogyasztói jogvita bíróságon kívüli, békés rendezése céljából a termék minőségével, biztonságosságával és a termékfelelősségi szabályok alkalmazásával, és a szerződés megkötésével és teljesítésével kapcsolatban a lakóhelye vagy tartózkodási helye szerint illetékes békéltető testületnél, vagy Szolgáltató székhelye szerint illetékes szakmai kamara mellett működő békéltető testületnél. http://bekeltet.hu/
Budapesti Békéltető Testület elérhetőségei
Cím: 1016 Budapest, Krisztina krt. 99. 3/310. (Levelezési cím: 1253 Budapest, Pf: 10.)
Telefon: +36 1 488 21 31
A Rudorfer Pack s.r.o. kiemelt figyelmet fordít az ügyféljogok biztosítására és a jogszabályi megfelelésre. A kapcsolódó rendelkezések elérhetőek az Adatvédelmi tájékoztatóban.
Szellemi tulajdon védelme, szerzői jogok
A Weboldal szerzői jogvédelem alatt áll, tulajdonosa és üzemeltetője a Rudorfer Pack s.r.o., így minden olyan jog megilleti, melynek alapján a Weboldallal és annak tartalmával (minden szerzői mű, más szellemi alkotás, grafikák, fotók, egyéb anyagok, a Weboldal felületének elrendezése, szerkesztése, a használt szoftveres és egyéb ötletek, megoldások, megvalósítás) jogszerűen rendelkezhet.
Ügyfél a Weboldal látogatásának időtartama alatt köteles betartani az ÁSZF rendelkezésit és a kapcsolódó jogszabályokat, nem ronthatják Szolgáltató, sem a további Ügyfelek jó hírét és jogait, különösképpen nem használhatják a Weboldal egészét vagy annak egyes részeit más, kizárólag saját célra; nem másolhatja, nem töltheti le; nem zavarhat más Ügyfeleket a Weboldal használatában; a Weboldal tartalmához nem nyúlhat, műszaki jellegét nem változtathatja meg; nem zavarhatja meg a Weboldal biztonságát; nem használhatja a Weboldalt spamek (kéretlen üzenetek) és láncüzenetek küldésére, nem küldhet vírusokat és veszélyes, kártékony programokat a Weboldalra; nem hozhat létre üzeneteket Ügyfél identitásának meghamisítása céljából vagy azért, hogy egy másik Ügyfél fiókjába bejusson.
Szolgáltató minden tőle elvárhatót megtesz a Weboldalon található tartalmak pontosságáért, de a teljes megfelelőséget garantálni nem tudja Ügyfél számára, ezért semmilyen garanciát nem vállal azokért a hibákért, kimaradásokért vagy műszaki nehézségekért, melyek a Weboldal használata közben felmerülhetnek. Ha Szolgáltató a tartalmakban pontatlanságot észlel, a lehető legrövidebb időn belül köteles azt kijavítani, feltéve, hogy az megvalósítható.
Ügyfél a Weboldalt kizárólag saját kockázatára használhatja.
Szolgáltató bármikor jogosult jelen ÁSZF feltételeit egyoldalúan módosítani, melyről Ügyfelet minden esetben tájékoztatja a Weboldal felületén keresztül, mely módosítást követően a Weboldal használatának feltétele, hogy Ügyfél a Weboldalon keresztül és az azon biztosított módon az aktuális ÁSZF-et kifejezetten elfogadja.
Az Általános szerződési feltételek letöltése pdf formátumban itt
Fogyasztoi elallasi nyilatkozat minta (docx)
... 02.06.2020 12:34 (4092)... (0.17277 s)